मैंने लगभग 25-26 साल पहले विधिवत लिखना प्रारंभ किया था। वह मेरी कालेज लाइफ के दिन थे। हमारा एक साहित्यिक ग्रुप था, जिसे नेक्स्ट ग्रुप कहते थे। मेरा साहित्य में स्थान बनाना शुरू हुआ था और मेरा राष्ट्रीय स्तर पर प्रवेश हुआ था। पहले भी मैं लिखता था लेकिन वह उम्र और लेखन दोनों ही अपरिपक्व था। जब लेखन की ठीक-ठाक समझ आयी तो ग्रुप बनाया। हमारे ग्रुप के कवियों ने नेपाली साहित्य में राष्ट्रीय स्तर पर लहरें पैदा कीं। हम चार-पांच बहुत ही जोशीले लेखकों ने यह किया।